**

РЕПУБЛИКА СРБИЈА

НАРОДНА СКУПШТИНА

Одбор за спољне послове

06 Број: 06-2/251-14

10. септембар 2014. године

Б е о г р а д

# З А П И С Н И К

**СА ДВАНАЕСТЕ СЕДНИЦE ОДБОРА ЗА СПОЉНЕ ПОСЛОВЕ НАРОДНЕ СКУПШТИНЕ РЕПУБЛИКЕ СРБИЈЕ, ОДРЖАНЕ 9. СЕПТЕМБРА 2014. ГОДИНЕ**

Седница је почела у 14,00 часова.

Седницом је председавала Александра Ђуровић, председник Одбора.

Седници су присуствовали следећи чланови Одбора: др Александра Томић, Весна Марковић, Драган Шормаз, Марија Обрадовић, Ирена Алексић, Душица Стојковић, проф. др Милорад Мијатовић, Борисав Ковачевић, Злата Ђерић и заменици чланова: Сања Николић, Љиљана Малушић, Бранислав Блажић, Стефана Миладиновић, Невена Стојановић и Ивана Динић.

 Седници нису присуствовали чланови Одбора: проф. др Љубиша Стојмировић, Миланка Карић, др Дијана Вукомановић, др Нинослав Стојадиновић, проф. др Драгољуб Мићуновић и Срђан Кружевић .

Седници је присуствовао народни посланик Борислав Стевановић, који није члан Одбора за спољне посове.

Председник Одбора А. Ђуровић предложила је у оквиру прве тачке дневног реда допуну са три иницијативе за посете, као и допуну у оквиру друге тачке дневног реда.

1.Иницијативе за посете

* 1. Позив за учешће на регионалној конференцији у организацији Савета Европе, у Скопљу, од 25. до 26. септембра 2014. године.
	2. Позив за учешће на Интерпарламентарној конференцији, у Риму, од 29. до 30. септембра 2014. године.
	3. Позив за учешће делегације Народне скупштине на Међународним парламентарним играма, у Москви, од 3. до 6. октобра 2014. године.

2. Редовне активности сталних делегација

 2.1. 27. седница Регионалне скупштине за Европу Парламентарне скупштине Франкофоније, у Варшави, од 28.септембра до 1. октобра 2014. године.

 2.2. Састанак Генералног одбора за економска питања Парламентарне димензије Централно - европске иницијативе, у Букурешту, од 8. до 9. октобра 2014. године.

 Одбор је једногласно *(са 10 гласова ЗА)* усвојио следећи дневни ред:

* Усвајање Записника са 11. седнице Одбора за спољне послове
1. **Иницијативе за посете**
	1. Позив за учешће у студијској посети Сједињеним Америчким Државама у оквиру програма „Отворени свет“, од 14. до 26. септембра 2014. године.
	2. Позив за учешће на семинару Центра за безбедносну сарадњу „Консензус у одлучивању: стратегија или нужност?“, Ракитје, Р. Хрватска, од 23. до 25. септембра 2014. године.
	3. Позив за учешће на регионалној конференцији у организацији Савета Европе, у Скопљу, од 25. до 26. септембра 2014. године.
	4. Позив за учешће на Интерпарламентарној конференцији, у Риму, од 29. до 30. септембра 2014. године.
	5. Позив за учешће делегације Народне скупштине на Међународним парламентарним играма, у Москви, од 3. до 6. октобра 2014. године.
	6. Позив за учешће на „14-том Интерпарламентарном састанку о обновљивим изворима енергије и енергетској ефикасности“, у Лисабону, од 10. до 11. октобра 2014. године.
	7. Позив за учешће на састанку председника одбора за основна права у оквиру парламентарне димензије председавања Републике Италије Саветом Европске уније, у Риму, 13. и 14. октобра 2014. године.
	8. Позив за учешће на НАТО радионици за парламентарце у ПС НАТО „Јачање транспарентности, одговорности и интегритета у одбрамбеном и безбедносном сектору – промоција добре праксе“, Беч, Аустрија, од 7. до 9. новембра 2014. године.
2. **Редовне активности сталних делегација**
	1. 27. седница Регионалне скупштине за Европу Парламентарне скупштине Франкофоније, у Варшави, од 28. септембра до 1. октобра 2014. године.
	2. Састанак Генералног одбора за економска питања Парламентарне димензије Централно - европске иницијативе, у Букурешту, од 8. до 9. октобра 2014. године
	3. Састанак Комитета за правна питања и људска права ПС СЕ, у Мадриду, Шпанија, од 30. до 31. октобра 2014. године.

* 1. Састанак Политичког комитета ПС СЕ, у Стразбуру, 3. новембра 2014. године.
	2. Састанак Мониторинг комитета ПС СЕ, у Паризу, Француска, 14. новембар 2014. године
	3. Састанак Комитета за миграције, избеглице и расељена лица ПС СЕ, у Букурешту, Румунија, од 27. до 28. новембра 2014. године
1. **Извештаји о реализованим посетама**

3.1 Извештај о учешћу сталне делегације Народне скупштине Републике Србије у Парламентарној скупштини НАТО-а на Пролећном заседању у Виљнусу, Литванија, од 30. маја до 1. јуна 2014. године.

1. **Остали реализовани контакти**
	1. Забелешка са састанка чланова Посланичке групе пријатељства са Аргентином НС РС са амбасадором Републике Аргентине у Београду Њ.Е. Рикардом Фернандом Фернандезом, одржаном у Београду, 19. јуна 2014. године.
	2. Забелешка са састанка Посланичке групе пријатељства са Кубом НС РС са амбасадорком Републике Кубе у Београду Њ.Е. Аделом Мајром Руиз Гарсијом, одржаном 26. јуна 2014. године.
2. **Разно**

 Пре преласка на разматрање утврђеног дневног реда, усвојен је једногласно, без примедби ( *са 11 гласова ЗА)* Записник са 11. седнице Одбора.

 **Тачка 1.**

* 1. Позив за учешће у студијској посети Сједињеним Америчким Државама у оквиру програма „Отворени свет“, од 14. до 26. септембра 2014. године.

 Председник Одбора обавестила је чланове Одбора да је народни посланик Александар Југовић отказао учешће у студијској посети Сједињеним Америчким Државама у оквиру програма “ Отворени свет”, а да ће уместо њега у делегацији бити народни посланик Катарина Ракић. Трошкове боравка и смештаја сносио би организатор програма „Отворени свет“ у спонзорству Конгреса и Владе САД-а, а

трошкове исхране и дневница сносила би Народна скупштина.

 Одбор је једногласно (са 10 гласова ЗА) дао сагласност за учешће делегације НСРС у следећем саставу: Зоран Бабић, др Бауер Иван, мр Игор Бечић, Сабина Даздаревић, Катарина Ракић, Бојан Костреш, Марјана Мараш, Дејан Николић, Балинт Пастор и Александар Сенић, у студијској посети Сједињеним Америчким Државама у оквиру програма „Отворени свет“, од 14. до 26. септембра 2014. године.

* 1. Позив за учешће на семинару Центра за безбедносну сарадњу „Консензус у одлучивању: стратегија или нужност?“, Ракитје, Р. Хрватска, од 23. до 25. септембра 2014. године.

 Одбор је једногласно (са 10 гласова ЗА) дао сагласност за учешће једног представника Одбора за одбрану и унутрашње послове на семинару Центра за безбедносну сарадњу „Консензус у одлучивању: стратегија или нужност?”, Ракитје, Р. Хрватска, од 23. до 25. септембра 2014. године.

* 1. Позив за учешће на регионалној конференцији у организацији Савета Европе, у Скопљу, од 25. до 26. септембра 2014. године.

 Одбор је једногласно (са 10 гласова ЗА) дао сагласност за учешће Владимира Ђукановића, члана Одбора за културу и информисање на Регионалној конференцијеи у организацији Савета Европе, у Скопљу, од 25. до 26. септембра 2014. године.

* 1. Позив за учешће на Интерпарламентарној конференцији, у Риму, од 29. до 30. септембра 2014. године.

 Одбор је једногласно (са 13 гласова ЗА) дао сагласност за учешће мр Дејана Раденковића, члана Одбора за финансије, републички буџет и контролу трошења јавних средстава, на Интерпарламентарној конференцији у Риму, од 29. до 30. септембра 2014. године.

* 1. Позив за учешће делегације Народне скупштине на Међународним парламентарним играма, у Москви, од 3. до 6. октобра 2014. године.

 Народни посланик Борислав Стевановић је изнео мишљење да је добра пракса да се чланови делегације који ће учествовати на овој манифестацији одричу права на исплату дневница и да би такав принцип требало да се примени на све иницијативе на дневном реду, укључујући и прву тачку - студијску посету делегације НСРС у САД. Као представник Демократске странке и опозиције сматра да је “лоша порука ако се чланови делегације који путују у студијску посету САД, не одрекну права на исплату дневница. То би извало проблеме и у јавности, самим тим што се сви залажемо за штедњу и пратимо енергично залагање Владе Србије за уштеде на свим нивоима“. Александра Ђуровић, председик Одбора је нагласила да је Одбор завршио разматрање прве тачке дневног реда, изнела је жаљење што чланови Одбора из Демократске странке сматрају да није важно да учествују у раду на седницама Одбора, јер откако је она председник Одбора, ниједан члан Демократске странке није присуствовао седницама Одбора. Подсетила је да се студијска посета САД у оквиру програма „Отворени свет“ не органиује први пут и да је и овог пута примењен исти принцип као и приликом претходних студијских посета у САД. Нагласила је да је Одбор за спољне послове у актуелном сазиву примењивао принцип уштеде, с обзиром да, по први пут, није дао сагласност за поједине иницијативе за путовање.

 Члан Одбора Драган Шормаз указао је да када је реч о учешћу сталних делегација НСРС у међународним oрганизацијама трошкови путовања не би требало да се доводе у питање, јер парламентарна дипломатија је важан сегмент рада НСРС. При томе је нагласио да се принцип уштеда примењује и у раду сталних делегација (смањењем броја чланова сталних делегација, самим тим и трошкова путовања и др.). Истакао је да подржава став да се народни посланици, чланови делегације који ће учествовати на Међународнимн парламентарним играма у Москви, одричу права на исплату дневница.

 Одбор је једногласно (са 13 гласова ЗА) дао сагласност за учешће делегације Народне скупштине на Међународним парламентарним играма, у Москви, од 3. до 6. октобра 2014. године.

* 1. Позив за учешће на „14-том Интерпарламентарном састанку о обновљивим изворима енергије и енергетској ефикасности“, у Лисабону, од 10. до 11. октобра 2014. године.

 Члан Одбора Александра Томић је истакла да је 2012. године у оквиру организације Европског парламента покренута иницијатива за установљење парламентарне Мреже одбора за економију, финансије и европске интеграције парламената Западног Балкана. На једној од регионалних конференција покренута је иницијатива за оснивање парламентарне скупштине Енергетске заједнице која би окупила посланике Европског парламента и парламената земаља уговорница Енергетске заједнице. Ову иницијативу прихватили су представници свих парламената у региону, а коју ће преко парламентарне Мреже одбора за економију, финансије и европске интеграције парламената Западног Балкана упутити Европској комисији. На Интерпарламентарном састанку у Лисабону биће разматрана питања о обновљивим изворима енергије и енергетској ефикасности. Обавестила је чланове Одбора да ће Делегација уместо три дана, састанку присуствовати један дан, у циљу уштеда.

 Члан Одбора Злата Ђерић указала је да је неопходно да свака делегација НСРС, која учествује на међународним састанцима и конферецијама, присуствује од првог до последњег дана, јер само на тај начин таква посета је сврсисходна и ефикасна.

Одбор је једногласно (са 13 гласова ЗА) дао сагласност за учешће др Александре Томић, председника Одбора за трговину, туризам и енергетику и проф. др Владимира Маринковића на 14-том “Интерпарламентарном састанку o обновљивим изворима енергије и енергетској ефикасности”, у Лисабону, од 10. до 11. октобра 2014. године

* 1. Позив за учешће на састанку председника одбора за основна права у оквиру парламентарне димензије председавања Републике Италије Саветом Европске уније, у Риму, 13. и 14. октобра 2014. године.

 У вези ове иницијативе председник Одбора обавестила је чланове Одбора, да је обавила консултације са председником Одбора за људска и мањинска права и равноправност полова, Мехом Омеровићем, и апеловала да уместо два члана Одбора састанку присуствује један члан, због уштеда, а имајући у виду да на састанцима који се организују у оквиру председавања Републике Италије Саветом Европске уније, испред свих одбора НСРС учествује само један представник. Договорено је да овом састанку присуствује председник Одбора Мехо Омеровић.

 Одбор је једногласно (са 12 гласова ЗА) дао сагласност за учешће председника Одбора за људска и мањинска права и равноправност полова, Мехе Омеровића, на састанку председника одбора за основна права у оквиру парламентарне димензије председавања Републике Италије Саветом Европске уније, у Риму, 13. и 14. октобра 2014. године.

* 1. Позив за учешће на НАТО радионици за парламентарце у ПС НАТО „Јачање транспарентности, одговорности и интегритета у одбрамбеном и безбедносном сектору – промоција добре праксе“, Беч, Аустрија, од 7. до 9. новембра 2014. године.

 Одбор је једногласно (са 12 гласова ЗА) дао сагласност за учешће шефа сталне делегације у ПС НАТО, Драгана Шормаза на НАТО радионици за парламентарце у ПС НАТО „Јачање транспарентности, одговорности и интегритета у одбрамбеном и безбедносном сектору – промоција добре праксе“, Беч, Аустрија, од 7. до 9. новембра 2014. године.

**Тачка 2.**

 Одбор је констатовао активности сталних делегација Народне скупштине и овластио шефове сталних делегације да, из редова чланова сталних делегација, одреде састав делегација који ће учествовати у наведеним активностима.

 **Тачка 3.**

 Одбор је једногласно (са 12 гласова ЗА) усвојио наведени извештај.

 **Тачка 4.**

 Одбор је констатовао наведене забелешке.

 **Тачка 5**.

 У оквиру ове тачке дневног реда није било дискусије.

 Седница је завршена у 14,30 часова.

 Саставни део овог записника чине стенографске белешке (обрађен тонски снимак), вођене на седници Одбора.

за СЕКРЕТАРА ОДБОРА ПРЕДСЕДНИК

 Милена Милошевић-Жиковић Александра Ђуровић